b'\n_START_ARTICLE_\nForbas (Rodos)\n_START_PARAGRAPH_\nForbas (muinaiskreikaksi \xce\xa6\xcf\x8c\xcf\x81\xce\xb2\xce\xb1\xcf\x82) oli kreikkalaisessa mytologiassa Lapitheen ja Orsinomen poika ja Perifaan veli. Kun Rodos joutui vitsauksen uhriksi, jossa maa t\xc3\xa4yttyi k\xc3\xa4\xc3\xa4rmeist\xc3\xa4, saaren asukkaat kutsuivat oraakkelin neuvosta Forbaan vapauttamaan heid\xc3\xa4n saarensa k\xc3\xa4\xc3\xa4rmeist\xc3\xa4. Forbaan suoritettua teht\xc3\xa4v\xc3\xa4ns\xc3\xa4 rodoslaiset kunnioittavat h\xc3\xa4nt\xc3\xa4 sankarina. Jotkut pitiv\xc3\xa4t h\xc3\xa4nt\xc3\xa4 t\xc3\xa4m\xc3\xa4n vuoksi Apollonin taivaalle nostamana K\xc3\xa4\xc3\xa4rmeenkantajan t\xc3\xa4hdist\xc3\xb6n\xc3\xa4._NEWLINE_Forbas saattoi olla sama Thessalian flegyanialainen prinssi, joka nai Hyrminan ja vaani pyhiinvaeltajia Fokiin ja Delfoin v\xc3\xa4lisell\xc3\xa4 tiell\xc3\xa4. Vanhukset ja lapset h\xc3\xa4n vangitsi lunnaiden toivossa, mutta muut h\xc3\xa4n haastoi erilaisiin kilpailuihin, jotka voitettuaan h\xc3\xa4n katkaisi n\xc3\xa4ilt\xc3\xa4 p\xc3\xa4\xc3\xa4t ja ripusti ne tammeen roikkumaan. Lopulta Apollon sai tarpeekseen, koska pyhiinvaeltajat eiv\xc3\xa4t voineet tulla suorittamaan uhrejaan h\xc3\xa4nen temppeliins\xc3\xa4. Apollon saapui Forbaan luo nuorukaisen hahmossa ja haastoi h\xc3\xa4net nyrkkeilyotteluun, jossa Forbas sai surmansa.'